CELEX: 62020TN0088
Language: bg
Date: 2020-02-13 00:00:00
Title: Дело T-88/20: Жалба, подадена на 13 февруари 2020 г. — Rivière и др./Парламент

6.4.2020   
            
            
               BG
            
            
               Официален вестник на Европейския съюз
            
            
               C 114/17
            
         
      Жалба, подадена на 13 февруари 2020 г. — Rivière и др./Парламент
      (Дело T-88/20)
      (2020/C 114/18)
      Език на производството: френски
      
         Страни
      
      
         Жалбоподатели: Jérôme Rivière (Ница, Франция) и още десет жалбоподатели (представител: F. Wagner, avocat)
      
         Ответник: Европейски парламент
      
         Искания
      
      Жалбоподателите молят Общия съд:
      
                  —
               
               
                  да отмени устното решение на председателя на Европейския парламент от 13 януари 2020 г., с което се забранява поставянето на национален флаг на пулта на член на парламента,
               
            
                  —
               
               
                  да осъди Европейския парламент да заплати съдебните разноски.
               
            
         Основания и основни доводи
      
      Жалбоподателите изтъква три основания в подкрепа на жалбата.
      
                  1.
               
               
                  Първо основание: нарушение и изопачаване от правна и фактическа страна на член 10 от Правилника за дейността на Европейския парламент, както и нарушение на член 4 от Договора за Европейския съюз, по-специално тъй като малкият флаг поставен от член на парламента на неговия пулт не е нито плакат, нито надпис. Освен това наличието на такъв флаг не нарушавало нито нормалното протичане на парламентарната работа, нито функционирането на парламентарното оборудване, нито добрия ред в пленарната зала и не представлявало неуместно поведение.
               
            
                  2.
               
               
                  Второ основание: нарушение на предходна практика на Европейския парламент и на принципа на правна сигурност, признат в практиката на Съда на Европейския съюз за „основно изискване“.
               
            
                  3.
               
               
                  Трето основание: злоупотреба с власт, тъй като по силата на член 22 от Правилника за дейността на Европейския парламент председателят не разполага с правомощието да откаже да даде думата на член на парламента поради посочената причина. Жалбоподателите изтъкват, че Бюрото на Европейския парламент взема решения по въпроси, свързани с провеждането на заседанията.